wickkiey/tamil-wikipedia-chunked huggingface dataset:
# சரிவு

## அட்சரேகையுடன் தொடர்பு

ஒரு பொருள், பார்ப்பவரின் அட்ச ரேகை, தலைக்கு மேலே இருக்கும் போது, அதன் சரிவுக் கோணம் 0.01 டிகிரிக்கும் குறைவாகவே இருக்கும். இதில் இரண்டு சிக்கல் நிலைகள் உள்ளன.  
முதல் சிக்கல் நிலை என்பது அனைத்து வானியல் சார் பொருட்களுக்கும் பொருந்தும். பொருளின் சரிவுக் கோணமும், பார்ப்பவரின் வானியல் சார் அட்ச ரேகையும் சமமாக இருக்கும். புவி அளவியலில் உள்ள அட்ச ரேகையே இங்கும் பயன்படுத்தப்படுகிறது.  
இரண்டாவது சிக்கல் நிலை என்பது, பார்வையாளரின் இருப்பிடத்திற்கு செங்குத்தாக சரிவு விலகல் ஏதும் இல்லை.
# சரிவு

## மேலும் பார்க்க

- புவியியல் ஆள்கூற்று முறை
- அமைப்பு வட்டக் கருவி
# பொள்ளிலூர் போர் (1780)

**பொள்ளிலூர் போர்** (*Battle of Pollilur*), அல்லது **புள்ளலூர் போர்** அல்லது **பேரம்பாக்கம் போர்**, இரண்டாவது ஆங்கிலேய மைசூர் போரின் அங்கமாக செப்டம்பர் 10, 1780இல் காஞ்சிபுரம் அடுத்துள்ள பொள்ளிலூரில் நடைபெற்ற போர் ஆகும். இது திப்பு சுல்தான் தலைமையேற்ற மைசூர் படைகளுக்கும் கர்னல் வில்லியம் பெய்லி தலைமையேற்ற பிரித்தானிய கிழக்கிந்திய நிறுவனப் படைகளுக்கும் இடையே நடந்தது. பிரித்தானிய படை பேரிழப்புகளை சந்தித்ததுடன் சரணடைந்தது. துணைக்கண்டத்திலேயே அதுவரை பிரித்தானியர்கள் இந்தப் போரில்தான் மிகமோசமான தோல்வியை எதிர்கொண்டனர். (இதற்கு பின்னரே சிலியன்வாலாவில் இதைவிட மோசமானத் தோல்வியைத் தழுவினர்.)  
திப்பு குண்டூரில் கர்னல் பெய்லியை காஞ்சிபுரம் செல்லமுடியாது தடுத்திருக்க திப்புவின் தந்தை ஐதர்அலி ஆற்காட்டை தொடர்ந்து முற்றுகையிட்டார். *படுகொலைக்குப்* பிறகு பெய்லியின் தலைமையின் கீழிருந்த 3853 பிரித்தானியத் துருப்புகளில் 50 அதிகாரிகளும் 200 வீரர்களும் மட்டுமே சிறைபிடித்துச் செல்லப்பட்டனர். பெய்லி ஸ்ரீரங்கப்பட்டணத்திற்கு கொண்டு செல்லப்பட்டார்.
# Module:Location map/data/Iraq

return {
name = 'ஈராக்',
top = 37.7,
bottom = 28.4,
= 38.4,
= 48.9,
image = 'Iraq adm location map.svg',
image1 = 'Iraq physical map.svg',
image2 = 'Iraq location map.svg'
}
# லிடியா

**லிடியா** (Lydia) என்பது, இன்றைய துருக்கியின் மேற்கு மாகாணங்களான உசாக், மானிசா, இசுமிர் ஆகியவற்றில் உள்ள பண்டைய அயோனியாவுக்குக் கிழக்கில் அமைந்திருந்த ஆசியா மைனரின் இரும்புக்கால இராச்சியம் ஆகும். இதன் மக்கள் ஒரு அனத்தோலிய மொழியான லிடிய மொழியைப் பேசினர். இதன் தலைநகர் சார்டிசு. லிடிய இராச்சியம் பொகாமு 1200 இலிருந்து 546 வரை இருந்தது. பொகாமு 7 ஆம் நூற்றாண்டில் இதன் ஆகக்கூடிய பரப்பளவு இருந்தபோது அது மேற்கு அனத்தோலியா முழுவதையும் உள்ளடக்கி இருந்தது. பொகாமு 546 இல் இது ஆர்க்கிமெனிட் பாரசீகப் பேரரசின் ஒரு மாகாணம் ஆனது. இம்மாகாணம் லிடியச் சத்ரப்பி அல்லது இசுப்பார்டா என அழைக்கப்பட்டது. பொகாமு 133 இல் இது ஆசியாவின் உரோம மாகாணத்தின் ஒரு பகுதியானது. பொகாமு 7 ஆம் நூற்றாண்டளவில் லிடியாவிலேயே நாணயங்கள் கண்டுபிடிக்கப்பட்டதாகத் தெரிகிறது.
# லிடியா

## லிடியாவின் வரைவிலக்கணம்

லிடிய இராச்சியத்தின் பகுதிகள் 15 - 14 ஆம் நூற்றாண்டு வரை அர்சாவா இராச்சியத்தின் ஒரு பகுதியாக இருந்தது. இருந்தாலும், லிடிய மொழி பொதுவாக அருகிலுள்ள அனத்தோலிய மொழிகளான லூவியம், கரியன், லிசியன் ஆகியவற்றைப் போல லுவிக் துணைக் குழுவின் பகுதியாக வகைப்படுத்தப்படவில்லை.  
எட்ரசுக்க/ லிடியக் கூட்டு நீண்ட காலமாகவே ஊகத்துக்கு உரிய ஒன்றாகவே இருந்துவந்துள்ளது. கிரேக்க வரலாற்றாளரான எரோடோட்டசு எட்ரசுக்கர்கள் லிடியாவில் இருந்து வந்ததாகக் கூறியுள்ளார். ஆனாலும், லிடிய மொழியை வாசித்ததும் அதை ஒரு அனத்தோலிய மொழியாக வகைப்படுத்தியதும் எட்ரசுக்க மொழியும், லிடிய மொழியும் ஒரே மொழிக் குடும்பத்தைச் சேர்ந்தவைகூட அல்ல என்பதை வெளிப்படுத்தியுள்ளது. இருந்தாலும், டசுக்கனியில் வாழும் எட்ரசுக்க வழித்தோன்றல்களாகக் கருதப்படக் கூடியவர்கள் மீது நடத்தப்பட்ட அண்மைய மரபியல் ஆய்வில் அவர்களுக்கு மேற்கு அனத்தோலியாவில் உள்ளவர்களுடன் ஒப்புமை இருப்பதாகக் காணப்பட்டுள்ளது. இது எட்ரசுக்கர்கள் ஒரு காலத்தில் இந்தப் பகுதியிலோ அல்லது அதற்கு அருகிலேயோ வாழ்ந்ததைக் காட்டுகின்றது.
# லிடியா

## புவியியல்

பழங்கால லிடியாவின் எல்லைகள் நூற்றாண்டுகளூடாக மாறி வந்துள்ளது. இது முதலில் மிசியா, கரியா, பிரிசியா, கரையோர அயோனியா போன்றவற்றை எல்லைகளாகக் கொண்டிருந்தது. பின்னர் இரண்டாம் அல்யாத்தெசு, குரோயேசசு ஆகியோரின் இராணுவ பலத்தினால், லிசியா தவிர்ந்த அலீசு ஆற்றுக்கு மேற்கில் உள்ள அனத்தோலியா முழுவதையும், லிடியா கட்டுப்படுத்தியது. லிடியா பின்னர் அதன் அளவில் குறையவில்லை. பாரசீக ஆக்கிரமிப்புக்குப் பின்னர் லிடியாவின் தெற்கு எல்லையாக மயீன்டர் ஆறு கருதப்பட்டது. பேரரசுக்கால உரோமர் காலத்தில் லிடியாவுக்குள் ஒரு பக்கத்தில் மிசியாவும், கேரியாவும் மறு பக்கத்தில் பிரிசியாவும், ஏஜியக் கடலும் அடங்கியிருந்தன.
# லிடியா

## மொழி

லிடிய மொழி, லூவிய, இட்டைட்டு ஆகிய மொழிகளுடன் தொடர்புள்ள, அனத்தோலிய மொழிக்குடும்பத்தைச் சேர்ந்த ஒரு இந்திய-ஐரோப்பிய மொழி. சான்றுகள் துண்டுதுண்டாக இருப்பதால், பல சொற்களின் பொருள்கள் புரிந்துகொள்ளப்படவில்லை. எனினும், இலக்கணம் பற்றிய அறிவு பெருமளவுக்கு உண்டு.
# லிடியா

## வரலாறு

பொகாமு 12 ஆம் நூற்றாண்டில் இட்டைட்டுப் பேரரசு வீழ்ச்சியடைந்த பின்னர் லிடியா உருவானது. இட்டைட்டுக் காலத்தில் இப்பகுதியின் பெயர் அர்சாவா. கிரேக்க மூலங்களின்படி லிடிய இராச்சியத்தின் தொடக்கக்காலப் பெயர் மையோனியா. ஓமர் லிடியாவின் குடிமக்களை "மெயோனெசு" எனக் குறிப்பிட்டுள்ளார். ஓமர், லிடியாவின் தலைநகரை சார்டிசு எனக் குறிப்பிடாமல் ஐடே (Hyde) என்கிறார். இது சார்டிசு நகரம் இருந்த மாவட்டத்தின் பெயராக இருக்கக்கூடும்.
# பொள்ளிலூர் போர் (1781)

**பொள்ளிலூர் போர்** ஐதர் அலி தலைமையேற்ற மைசூர் அரசு படைகளுக்கும் ஜெனரல் ஐயிர் கூட் தலைமையேற்ற பிரித்தானிய கிழக்கிந்திய நிறுவனம் படைகளுக்கும் இடையே ஆகத்து 27, 1781இல் காஞ்சிபுரம் அடுத்த பொள்ளிலூரில் நடைபெற்ற போர். இது கம்பனி முழுமையாகத் தோற்கடிக்கப்பட்டு படைத்தலைவர் பெய்லி சிறைபிடிக்கப்பட்ட, 1780இல் நடைபெற்ற அதே இடத்தில் நடைபெற்றது. ஆனால் 1781இல் கம்பனியின் படைகள் இரு அணிகளாக ஒருங்கிணைக்கப்பட்டிருந்தன. ஓரணி திப்பு சுல்தானின் படைகளை எதிர்கொண்டது; மற்றொன்று ஐதர் அலியை எதிர்கொண்டது. ஆனால் ஐதர் அலியின் படைகள் பெரும் தோல்வி கண்டு காஞ்சிபுரத்திற்குத் திரும்பினர்.  
போருக்குப் பிறகு உணவுப்பொருட்கள் குறைபாட்டால் கூட் தனது படைகளை திருபாசூருக்கு திருப்பினார். இரு படைகளும் தத்தம் பாசறைகளுக்குத் திரும்பின; இரண்டுமே தாமே வென்றதாக கூறினர்.
# செமிட்டிய மக்கள்

**செமிட்டிய மக்கள்** (Semitic people) என்னும் தொடர் செமிட்டிய மொழிகளில் ஒன்றைப் பேசிய அல்லது பேசுகின்ற இன, பண்பாட்டுக்கு குழுவைச் சேர்ந்த மக்களைக் குறிக்கும். 1770 ஆம் ஆண்டில் கொட்டின்சென் வரலாற்றுப் பள்ளி உறுப்பினர்களால் முதலில் பயன்படுத்தப்பட்ட இச்சொல், ஆதியாகமத்தில் உள்ள நோவாவின் மூன்று மகன்களில் ஒருவனான "செம்" என்பவனின் பெயரைத் தழுவி உருவானது. இச்சொல், இப்போது மொழியியலாளர்களின் வட்டத்துக்கு வெளியே பெரிதும் பயன்படுவதில்லை. ஆனாலும், தொல்லியலில் இச்சொல், "பண்டைய செமிட்டிய மொழி பேசும் மக்கள்" என்பதன் ஒருவகைச் சுருக்கமாகப் பயன்படுகின்றது.  
சில மரபியல் ஆய்வுகள் (செமிட்டிய மொழிகளைப் பேசும் மக்களின் டி.என்.ஏயின் பகுப்பாய்வு மூலம்) இவர்களிடையே ஒரு பொதுக் குல மரபு இருப்பதைக் கண்டறிந்துள்ளன.
குறிப்பிடத்தக்க பொது ஊன்குருத்து முடிவுகள் எதுவும் கண்டறியப்படாவிட்டாலும், மத்திய கிழக்கைச் சேர்ந்த செமிட்டிய மொழி பேசும் மக்களான அரேபியர், யூதர், மண்டாயீன்கள், சமரித்தான்களசிரியர்/ சிரியாக்குகள் என்பவர்களிடையே Y-நிறமூர்த்த இணைப்புகள் காணப்பட்டுள்ளன. யூதர்களினதும், பெதூன்களும் உள்ளிட்ட பாலத்தீன அரேபியர்களதும் ஒரு டி.என்.ஏ ஆய்வு இவர்கள் அயல் அரேபியர்களைவிட ஒருவருக்கு ஒருவர் நெருக்கமானவர்கள் என்பதைக் காட்டுகின்றது.
# செமிட்டிய மக்கள்

## செமிட் எதிர்ப்பும், செமிட்மயமாக்கமும்

"செமிட் எதிர்ப்பு", "செமிட் எதிர்ப்பியம்" ஆகிய சொற்கள் ஒரு குறுகிய பொருளில், செமிட்டிய மக்களில் ஒரு பிரிவினரான யூதர்கள் மீது பகையுணர்வு அல்லது பாகுபாடு காட்டுவதைக் குறிக்கிறது.  
ஏர்னெசுட் ரெனான் போன்ற, 19 ஆம் நூற்றாண்டின் மானிடவியலாளர்கள், இன இயல்புகளை வரையறுப்பதற்குக் கதைகள், அறிவியல், நாட்டுப்புறக் கலை போன்றவற்றைப் பயன்படுத்தி, மொழியியல் குழுக்களை இனத்துவம், பண்பாடு ஆகியவற்றின் அடிப்படையில் ஒழுங்குபடுத்தினர். பண்டைய நாகரீகங்களான மெசொப்பொத்தேமியா, இசுரேல் ஆகியவற்றின் முக்கியத்துவத்தை ஏற்றுக்கொள்ளும் ரெனான், செமிட்டிய மக்களின் ஓரிறைக் கொள்கையினால், அவர்கள் ஆரிய இனத்தைவிடத் தாழ்ந்தவர்கள் எனக் குறிப்பிட்டார். அவர்களுடைய கொள்கை யூதரின் சிற்றின்ப இச்சை, வன்முறை, தீவினைக்கு அஞ்சாமை, சுயநலம் ஆகிய இயல்புகளிலி இருந்து உருவானது என அவர் கூறினார். இவ்வாறான யூதருக்கு எதிரான ரெனானின் முற்சார்பு நிலைப்பாட்டை இசுட்டெயின்செனீதர் (Steinschneider) என்பவர் "செமிட்டிய எதிர்ப்பு மனச்சாய்வு" என்றார்.  
1879 இல், செமானியப் பத்திரிகையாளர் வில்லியம் மார் என்பவர், *யூதாயிசத்தின் மீதான செருமனிசிசத்தின் வெற்றிக்கான வழி* என்னும் துண்டுப் பிரசுரத்தில் செருமானியர்களுக்கும் யூதர்களுக்கும் இடையிலான போராட்டம் என்பது பற்றிப் பேசி இச்சொல்லின் அரசியல்மயப்படுத்தலைத் தொடங்கி வைத்தார். அவர் யூதர்களைத் தாராண்மைவாதிகள் என்றும், வேர் அற்றவர்கள் என்றும் அவர்கள் செருமானியர்களை மீட்க முடியாத அளவுக்கு யூதமயப் படுத்துவதாகவும் குற்றஞ்சாட்டினார். 1879 இல் மாரைப் பின்பற்றுபவர்கள் யூத எதிர்ப்பு அரசியல் நடவடிக்கைகளை முன்னெடுப்பதற்காக "செமிட்டிய எதிர்ப்புக் குழு" வை நிறுவினர்.
# வெங்கடகிரி பாளையம்

**வெங்கடகிரி பாளையம்** அல்லது **வெங்கடகிரி சமீன்**(The estate of Venkatagiri) என்பதுமுன்னாள் சென்னை மாகாணத்தினுடைய ஒசு சமீன் ஆகும். இந்த இடம் தற்போதைய ஆந்திரப் பிரதேசத்தின் நெல்லூர் மாவட்டத்தில் அமைந்துள்ளது. இந்த சமீனின் தலைநகராக வெங்கடகிரி நகரம் இருந்துள்ளது.
# வெங்கடகிரி பாளையம்

## வரலாறு

### வரலாற்று இடைக்காலம்

இந்த இராச்சியமானது சுமார் கி.பி 1208 வாக்கில் போராளி அரசர் வேலுகோட்டி ரெச்சார்ல சென்வி ரெட்டி பெத்தல நாயுடுவால் நிறுவப்பட்டது.இந்த அரசானது காக்கத்தியர் ஆட்சிக்காலத்தில் காக்கத்தி கணபதி தேவராயர் ஆட்சி வரையிலும் நீடித்திருந்தது. பின்னர் இந்த அரசு விஜயநகரப் பேரரசிற்கு கப்பம் கட்டும் ஓர் அரசாக மாறியது.
# வெங்கடகிரி பாளையம்

## வரலாறு

### விஜயநகரப் பேரரசின் கீழ்

விஜயநகரப் பேரரசின் கீழ் இருந்த இந்த அரசானது **வேலுகோட்டி ராயுடப்பா நாயனி** என்பவரால் மீண்டும் கி.பி 1600 ஆண்டில் நிறுவப்பட்டது.. சென்னை மாகாண சமீன் (ஒழிப்பு மற்றும் இரயத்வாரி முறையிலிருந்து மாற்றம்) சட்டத்தின் படி, 1948 (1948 ஆம் ஆண்டின் 26ஆவது சட்டம்) 1949 ஆம் ஆண்டு செப்டம்பர் 7 ஆம் நாள மாநிலத்தால் கையகப்படுத்தபடும்வரை இந்த சமீன் நீடித்திருந்தது.இந்த அரசர்கள் பத்மநாயக்க வேலம்மாவின் வேலுகோட்டி வம்சத்தை சேர்ந்தவர்களாவர். இராஜகோபால கிருஷ்ண யச்சேந்திரா போன்றோர் குறிப்பிடத்தக்க ஆட்சியாளராக உள்ளனர்.(1857–1916).
# வெங்கடகிரி பாளையம்

## வரலாறு

### விஜயநகரப் பேரரசின் கீழ்

#### யச்சமா நாயுடு

16 ஆம் நூற்றாண்டின் பிற்பகுதியிலும் 17 ஆம் நூற்றாண்டின் ஆரம்பத்திலும் இந்த வம்சத்தின் புகழ்பெற்ற தலைவர்களில் ஒருவராக யச்சமா நாயுடு இருந்தார். அவர் இரண்டாம் வெங்கடா மற்றும் இரண்டாம் சிறீரங்கா ஆகியோரின் விசுவாசியாக இருந்தார். யச்சமா நாயுடு வேங்கடகிரியின் அரச குடும்பத்தின் மற்றொரு பிரபலமான கஸ்தூரிரங்காவின் மகனும் ஆவார்.யச்சமா நாயுடு இரண்டாம் வெங்கடாவிற்கு, தக்காண சுல்தான்களின் பிரதேசத்தை கைப்பற்ற உதவியதுடன் வேலூர் மற்றும் மதுரை நாயக்கர்களின் கிளர்ச்சிகளைக் களைந்தெறியவும் உதவினார். விசயநகர மன்னர் வெங்கடபதி ராயனுக்கும் அடுத்து இரண்டாம் சிறீரங்கா அரியணையில் அமர்ந்தபோது, ஜக்கராயாவின் எதிர்ப்பினை மீறி இரண்டாம் சிறீரங்காவிற்கு ஆதரவாக இருந்தார். இரண்டாம் சிறீரங்கா குடும்பமானது ஜக்கராயாவால் சிறை வைக்கப்பட்டபோது, சலவைத் தொழிலாளி ஒருவரின் உதவியுடன், இரண்டாம் சிறீரங்காவின் மகன் ராம தேவ ராயாவை வேலூர் சிறையிலிருந்து வெளியே கொண்டு வந்து காப்பாற்றினார்.இருப்பினும், இரண்டாம் சிறீரங்காவின் குடும்பத்தினர் அனைவரும் கொலை செய்யப்பட்டதை அவரால் தடுக்க முடியவில்லை. தஞ்சாவூரின் இரகுநாத நாயக்கரின் ஆதரவோடு தோப்பூரில் ராம தேவ ராயா சார்பில் போரிட்டு ஜக்கராயாவைக் கொன்றார். அத்தோடு பழவேற்காடு, செங்கல்பட்டு மற்றும் மதுராந்தகம் ஆகியவற்றின் பகுதிகளை உள்ளடக்கிய கோபுரி பாளையத்தையும் கைப்பற்றினார். பின்னர் இவை விஜயநகரப் பேரரசர் இராம தேவ ராயாவின் கட்டுப்பாட்டின் கீழ் வந்ததன.
20 ஆம் நூற்றாண்டின் பிற்பகுதியில் சில கிராமங்கள் வெங்கடகிரி அரசரால் விலைக்கு வாங்கப்பட்டன.
# வெங்கடகிரி பாளையம்

## வரலாறு

### ஆற்காட்டார் மற்றும் பிரித்தானியர் ஆட்சியின் கீழ்

17ஆம் நூற்றாண்டில், இந்த அரசானது பகுதி சுதந்திரம் பெற்ற, ஆற்காட்டு நவாப் ஆட்சிக்கு கப்பம் செலுத்தக்கூடிய அரசாக இருந்தது. 1695 ஆம் ஆண்டில் மொகலாய பேரரசரால், அவர்களின் இராணுவ உதவிக்காக சர்வபள்ளி சர்க்காரின் சர்வபள்ளி, நெல்லூர், ராபூர் மற்றும் வெங்கடகிரி ஆகிய நான்கு தாலுகாக்கள், காளஹஸ்தியின் தாலுகாக்கள், சத்தியநெரு, சென்னூர், கூடூர், திருப்பதி மற்றும் சந்திரகிரி சர்காரில் சகுதூர், காஞ்சி சர்க்காரில் மூன்று தாலுகாக்கள் விஷ்ணுகாஞ்சி, கரங்குடி மற்றும் மொரசரவாக்கம் மற்றும் திருப்பாச்சூர் சர்க்காரில் உள்ள பூந்தமல்லி ஆகியவற்றிற்கு இலவச ஜாகிர் அளிக்கப்பட்டது..வெங்ககிரி பாளையமானது, வெங்கடகிரி பாளைய வருவாய் நிர்வாக மண்டலத்துடன், முந்தைய பிரித்தானிய இந்தியாவின், சென்னை மாகாணத்தின் ஒரு பகுதியாக ஆனது. இந்த நேரத்தில் பாளையமானது, 736 கிராமங்கள் மற்றும் 617 மாஜரா கிராமங்கைள உள்ளடக்கியதாக இருந்தது.  
1892 ஆம் ஆண்டு பிரித்தானிய அரசுடன் ஆற்காட்டு அரசு இணைக்கப்பட்டதைத் தொடர்ந்து, ஆங்கிலேயர் ஆட்சியின் கீழ் சமீனாக மறுசீரமைக்கப்பட்டது, சுதந்திரம் வரை அது அந்த நிலைையத் தொடர்ந்தது.
# எக்கத்தரீன்பூர்க்

எக்கத்தரீன்பூர்க் நகரம் 1723 நவம்பர் 18 இல் உருசியப் பேரரசர் முதலாம் பேதுருவின் மனைவி எக்கத்தரீனின் (உருசியாவின் முதலாம் கேத்தரீன்) நினைவாக உருவாக்கப்பட்டது. இது உருசியப் பேரரசின் சுரங்கத் தொழிலுக்கான தலைநகராக விளங்கியது. 1781 இல் பேரரசி இரண்டாம் கேத்தரீன் இந்நகருக்கு பேர்ம் மாகாணத்தின் மாவட்ட நகர நிலையைக் கொடுத்து, பேரரசின் முக்கிய சாலையை (சைபீரிய சாலை) இந்நகரூடாக அமைத்தார். எக்கத்தரீன்பூர்க் சைபீரியாவுக்கான முக்கிய நகராக விளங்கி, *ஆசியாவுக்கான சாளரம்* என அழைக்கப்பட்டது. 19-ஆம் நூற்றாண்டில், எக்கத்தரீன்பூர்க் உரால் பகுதியின் முக்கிய புரட்சியாளர்களின் மையமாக விளங்கியது. 1924 இல், உருசியா சோசலிசக் குடியரசான பிற்பாடு, இந்நகரம் போல்செவிக் புரட்சியாளர் யாக்கோவ் சிவெர்த்லோ என்பவரின் நினைவாக **சிவெர்த்லோவ்ஸ்க்** (*Sverdlovsk*, ) என்ற பெயரில் அழைக்கப்பட்டது. சோவியத் ஆட்சிக் காலத்தில், இந்நகரம் தொற்துறை, மற்றும் நிருவாக ரீதியில், சோவியத் ஒன்றியத்தின் பொருளாதாரத்தில் முக்கியப் பங்கு வகித்தது. 1991 இல், சோவியத்தின் வீழ்ச்சிக்குப் பின்னர் இந்நகரின் பெயர் மீண்டும் எக்கத்தரீன்பூர்க் என மாற்ரப்பட்டது.
# இச்சான் மெக்கன்ரோ

**இளைய இச்சான் பேட்டரிக் மெக்கன்ரோ** (ஜான் மெக்கன்ரோ) (பிறப்பு 16 பிப்ரவரி 1959 வீசுபாடன் செருமனி) என்பவர் தனிநபர் இரட்டையர் என்று இரு பிரிவிலும் உலகின் முதல் நிலை வீரராக இருந்த அமெரிக்க டென்னிசு வீரர் ஆவார். டென்னிசின் தலைச்சிறந்த வீரர் என கருதப்படுகிறார். பந்தை அனுப்பும் வித்தைக்காகவும் வலைக்கு அருகிலிருந்து விளையாடும் திறனுக்காகவும் அறியப்படுகிறார். டென்னிசு அரங்கத்தில் நடத்துகொள்ளும் மோதல் போக்கின் காரணமாக அடிக்கடி நடுவர்களிடமும் டென்னிசு அலுவலர்களிடமும் சிக்கலை எதிர்கொள்வார்.  
தனிநபர் பிரிவில் 77 கோப்பைகளும் இரட்டையர் பிரிவில் 78 கோப்பைகளும் பெற்றுள்ளார். ஓப்பன் காலத்தில் இரண்டு பிரிவையும் சேர்த்து அதிக
கோப்பைகள் வாங்கியவர் இது வரை இவரே. ஏழு கிராண்ட் சிலாம் கோப்பைகளை பெற்றுள்ளார். நான்கு முறை யுஎசு ஓப்பனும் மூன்று முறை
விம்பிள்டன் கோப்பையும் ஒன்பது இரட்டையர் கிராண்ட் சிலாம் கோப்பைகளும் பெற்றுள்ளார்.ஒரு முறை பிரெஞ்சு ஓப்பன் இறுதி ஆட்டத்திலும் இரு
முறை ஆத்திரேலிய ஓப்பன் இறுதி ஆட்டத்திலும் கலந்து உள்ளார். அரை இறுதியில் கலந்து கொள்வதே இவரின் சிறந்த ஆட்டமுடிவாகும். ஆண்டு
முடிவில் நடைபெறும் போட்டிகளில் இவரின் ஆட்டம் சிறப்பாக இருக்கும். அதில் எட்டு தனிநபர் கோப்பைகளையும் ஏழு இரட்டையர் கோப்பைகளையும்
பெற்றது சாதனையாகும். ஆண்டு இறுதியில் மூன்று தனிநபர் கோப்பைகளை மாசுடர்சு கிராண்ட் பிரிக்சிலும் ஐந்தை உலக டென்னிசு
சாதனைப்போட்டியிலும் நிகழ்த்தினார். 2000ஆம் ஆண்டு முதல் ஒரே ஒரு ஆண்டு இறுதி போட்டி மட்டுமே நடைபெறுகிறது. மெக்கன்ரோ ஐந்து
டேவிசுக் கோப்பைகளை அமெரிக்காவிற்கு பெற்று தந்த அணியில் விளையாடினார். அமெரிக்க அணியின் தலைவராகவும் பணியாற்றினார். டென்னிசு
ஆட்டத்திலிருந்து ஓய்வு பெற்ற பின் டென்னிசு விளையாட்டின் சாதனைப்போட்டி தொடரின் முதியவர்களுக்கான போட்டியில் பங்குகொள்வதும் பெரிய
அளவில் நடைபெறும் டென்னிசு போட்டிகளுக்கு தொலைக்காட்சி வர்ணனையாளராகவும் பணியாற்றுகிறார்.
# இச்சான் மெக்கன்ரோ

## இளவயது வாழ்க்கை

இச்சான் மெக்கன்ரோ மூத்த இச்சான் பேட்ரிக் மெக்கன்ரோ என்பவருக்கும் கேத்தரின் டிரசுஆம் என்பவருக்கும் மேற்கு செருமனியின் வீசுபாடன் நகரில்
பிறந்தார். இவரது ஐரிசு குடியேறியின் மகனான இவரது தந்தை அமெரிக்க வான் படையில் பணிபுரிந்த போது மேக்கன்ரோ பிறக்கும் சமயம் அங்கு
பணியாற்றினார். 1960இல் அவரது குடும்பம் நியூ யார்க் நகருக்கு குடிபெயர்ந்தது. நியு யார்க்கில் மெக்கன்ரோவின் தந்தை பகல்நேரத்தில் போர்ட்டம் சட்ட பள்ளியில் சட்டம் படித்துக்கொண்டே விளம்பர முகவாரக பணியாற்றினார். இவருக்கு 1964இல் பிறந்த மார்க்கு 1966இல் பிறந்த பேட்ரிக் ஆகிய இரு தம்பிகள் உண்டு. இதில் பேட்ரிக் தொழில்முறை டென்னிசு ஆட்டக்காரர் ஆவார்.  
மெக்கன்ரோ குயின்சிலுள்ள டக்களசுடன் பகுதியில் வளர்ந்தார். எட்டு வயதாக இருக்கும் போது அருகிலுள்ள டக்ளசுடன் குழுவில் இணைந்து டென்னிசு விளையாட தொடங்கினார். ஒன்பது வயதாக இருக்கும் போது இவரது பெற்றோர் இவரை ஈசுடன் லான் டென்னிசு கழகத்தில் சேர்த்துவிட்டனர்.
விரைவில் இவர் பிராந்திய அளவிலான போட்டிகளில் விளையாட ஆரம்பித்தார். பின் இவர் தேசிய அளவிலான இளையோருக்கான போட்டிகளில்
விளையாடினார். பன்னிரண்டு வயதாக இருந்தபோது தன் வயது உடையவர்களின் தர வரிசையில் ஏழாவது இடத்தில் இருந்தார். லாங் தீவிலுள்ள
போர்ட் வாசிங்டன் டென்னிசு கழகத்தில் சேர்ந்தார். 1977இல் டிரினிட்டி பள்ளியில் படித்தார்.
# இச்சான் மெக்கன்ரோ

## திருமண வாழ்க்கை

மெக்கன்ரோ அகாதமி விருது பெற்ற நடிகை டாட்டும் ஓ'நீலை திருமணம் புரிந்துகொண்டார். 1986 முதல் 1994 வரை நீடித்த இத்திருமண
வாழ்க்கையில் இருவருக்கும் கெவின், சீன், எமிலி என்ற மூன்று குழந்தைகள் பிறந்தனர். பின்பு மணமுறிவு பெற்றனர், இருவரும் குழந்தைகளுக்கு
காப்பாளர்களாக இருக்குமாறு நீதிமன்றம் நியமித்தது. ஓ'நீலின் போதை பழக்கத்தால் 1998 முதல் மெக்கன்ரோவே குழந்தைகளின் காப்பாளராக இருப்பார்
என தீர்ப்பாகியது..  
1997இல் பாடகி பேட்டி சிமித்தை திருமணம் புரிந்து கொண்டார். இவர்களுக்கு அன்னா, அவா என்ற இரு குழந்தைகள் உள்ளனர்.ref name="tatum" /> மெக்கன்ரோ மக்களாட்சி கட்சி ஆதரவாளர் ஆவார், மக்களாட்சி கட்சி அரசியல்வாதிகளுக்கு 15,000 அமெரிக்க டாலர்களுக்கு மேல் நன்கொடை அளித்துள்ளார்.
# நீசுனி நோவ்கோரத்

**நீசுனி நோவ்கோரத்** (*Nizhny Novgorod*, ), சுருக்கமாக **நீசுனி**, என்பது உருசியாவின் நகரமும், நீசுனி நோவ்கோரத் மாகாணத்தின் தலைநகரமும், வோல்கா நடுவண் மாவட்டத்தின் தலைநகரமும் (நிருவாக மையம்) ஆகும். 1932 முதல் 1990 வரை, இந்நகரம் **கோர்க்கி** (*Gorky*, என வழங்கப்பட்டு வந்தது. இந்நகரில் பிறந்த எழுத்தாளர் மாக்சிம் கார்க்கியின் நினைவாக இப்பெயர் சூட்டப்பட்டது. இந்நகரம் உருசியாவின் முக்கிய பொருளாதார, போக்குவரத்து, அறிவியல், மற்றும் கலாசார மையங்களில் ஒன்றாக இருக்கிறது. அத்துடன் உருசியாவின் ஆற்று-வழி சுற்றுலாவு மையமும் ஆகும். நகரின் வரலாற்றுப் புகழ் மிக்க பகுதிகளில் பல்கலைக்காகங்கள், நாடக அரங்குகள், அருங்காட்சியகங்கள், கிறித்தவக் கோவில்கள் ஆகியன அமைந்துள்ளன. இந்நகரம் மாஸ்கோவில் இருந்து 400&nbsp;கி.மீ. கிழக்கே, ஓக்கா ஆறு வோல்கா ஆற்றில் கலக்கும் பகுதியில் அமைந்துள்ளது. 2010 தரவுகளின் படி, இதன் மக்கள்தொகை 1,250,619 ஆகும்.  
இந்நகரம் 1221 பெப்ரவரி 4 இல் விளாதிமீரின் இளவரசர் இரண்டாம் யூரி என்பவரால் நிர்மாணிக்கப்பட்டது. 1612 இல் போலந்து-மாஸ்கோ போரில் மாஸ்கோவை விடுவிப்பதற்காக குசுமா மினின், இளவரசர் திமீத்ரி பொசார்ஸ்கி ஆகியோர் இங்கிருந்து இராணுவத்தினரைத் திரட்டிச் சென்றனர். 1817 இல் நீசுனி நோவ்கோரத் உருசியப் பேரரசின் மிக முக்கியமான தொழிற்துறை மையமாக ஆக்கப்பட்டது. 1896 இல் இங்கு அனைத்து-உருசிய கண்காட்சி ஒன்று இடம்பெற்றது. சோவியத் ஆட்சியில் கோர்க்கி தானுந்துத் தொழிற்சாலை இங்கு ஆரம்பிக்கப்பட்டது. இரண்டாம் உலகப் போர்க் காலத்தில், இந்நகரம் கிழக்குப் போர்முனைக்கு மிக முக்கிய ஆயுதத் தளபாடங்கள் விநியோகிக்கும் தளமாக இருந்தது. இதன் காரணமாக, நாடி செருமனியின் குண்டு வீச்சுகளுக்கு இந்நகரம் பலமுறை உட்பட்டது.  
போரின் பின்னர், இந்நகரம் ஒரு *மூடிய நகரமாக* ஆக்கப்பட்டது. 1990 இல் சோவியத் வீழ்ச்சிக்குப் பின்னரே இது மீண்டும் சுற்றுலாப்பயணிகளுக்குத் திறக்கப்பட்டது. இக்காலப் பகுதியில் நகரின் பெயர் மீண்டும் நீசுனி நோவ்கோரத் என மாற்றப்பட்டது. 1985 இல், சுரங்கத் தொடருந்து சேவை இங்கு ஆரம்பிக்கப்பட்டது.
# துருக்கிய மக்கள்

**துருக்கிய மக்கள்** அல்லது **துருக்கர்** என்போர், ஒரு துர்க்கிக் இனக்குழுவினரும் நாட்டினமும் ஆவர். இவர்களை **அனத்தோலியத் துருக்கியர்** எனவும் அழைப்பதுண்டு. இவர்கள் பெரும்பாலும் தற்காலத் துருக்கியில் வாழ்கின்றனர். அதிக அளவில் பேசப்படும் துர்க்கிக் மொழியான துருக்கிய மொழியைப் பேசுகின்றனர். துருக்கியின் மிகப் பெரிய இனக்குழுவாக இருக்கும் இவர்கள், துர்க்கிக் மொழிகளைப் பேசுவோரில் பெரும்பான்மையாகவும் உள்ளனர். முன்னைய ஓட்டோமான் பேரரசின் கீழிருந்த சில பகுதிகளில் இவர்கள் இன்னும் சிறுபான்மையினராக வாழ்கின்றனர். அத்துடன், தற்காலப் புலப்பெயர்வுகளினூடாகவும் துருக்கிய மக்கள் பலர் ஐரோப்பிய நாடுகளில், குறிப்பாக மேற்கு ஐரோப்பிய நாடுகளில் குடியேறியுள்ளனர்.  
11 ஆம் நூற்றாண்டில், மத்திய ஆசியாவில் இருந்து வந்த துருக்கர், செல்யுக் துருக்கரின் நிலங்களை ஆக்கிரமித்ததன் மூலம், அனத்தோலிய வடிநிலத்தில் குடியேறினர். இதன் பின்னர் கிரேக்கக் கிறித்தவப் பகுதியாக இருந்த இப்பகுதி துருக்கிய முசுலிம் சமூகம் பெரும்பான்மையாக வாழும் பகுதியாக மாறியது. அதன் பின்னர், பல நூற்றாண்டுகளூடாக பால்கனின் பெரும்பகுதி, காக்கேசியப் பகுதி, ஈரான் தவிர்ந்த மத்திய கிழக்கு, வட ஆப்பிரிக்கா ஆகியவற்றைக் கைப்பற்றிய துருக்கியர் மேம்பட்ட தரைப்படை, கடற்படைகளுடன் ஓட்டோமான் பேரரசை நிறுவினர். இப்பேரரசு முதலாம் உலகப் போர் வரை நிலைத்திருந்தது. இப்போரில், கூட்டுப் படைகளிடம் தோல்வியடைந்த ஓட்டோமான் பேரசு, பின்னர் பல நாடுகளாகப் பிரிக்கப்பட்டது. வெற்றிகரமாக முடிவடைந்த துருக்கிய விடுதலைப் போரைத் தொடர்ந்து, போரை நடத்திய துருக்கிய தேசிய இயக்கம், முன்னர் கூட்டுப்படைகளிடம் இழந்த பெரும்பாலான துருக்கியின் பகுதிகளை மீட்டது. இவ்வியக்கம், 1922 நவம்பர் 1 ஆம் தேதி ஓட்டோமான் சுல்தானகத்தை அகற்றிவிட்டு, 1923 அக்டோபர் 29 இல் "துருக்கிக் குடியரசை" நிறுவியது. அல்லா ஓட்டோமான்களும் முசுலிம்களும் அல்ல, எல்லா ஓட்டோமான் முசுலிம்களும் துருக்கரும் அல்ல. ஆனால் 1923 அளவில் புதிய துருக்கிக் குடியரசின் எல்லைகளுக்குள் வாழ்ந்த பெரும்பாலானவர்கள் துருக்கர் என அடையாளப்படுத்தப்பட்டனர்.  
துருக்கி அரசியல் சட்டத்தின் 66 ஆவது விதி, "துருக்கர்" என்பவர் "குடியுரிமைப் பிணைப்பின் ஊடாகத் துருக்கி நாட்டுடன் இணைந்துள்ள ஒருவர்" என வரையறுக்கின்றது. இதனால், "துருக்கர்" என்னும் சட்டச் சொல்லின் பயன்பாடு, அச்சொல்லின் இனம் சார்ந்த வரைவிலக்கணத்தில் இருந்து வேறுபடுகின்றது. எனினும், துருக்கி நாட்டு மக்களில் பெரும்பான்மையானோர் துருக்க இனத்தைச் சார்ந்தவர்கள். இவர்கள் மொத்த மக்கள்தொகையில் 70 - 75 வீதத்தினர் ஆக உள்ளனர். துருக்கியப் பரம்பரையியல் தரவுத்தளத்தில் உள்ள தகவல்களின் அடிப்படையில், துருக்கியர் என அடையாளம் காணப்பட்டவர்களில் குறைந்தது 2 மில்லியன் மக்கள் உண்மையில் ஆர்மேனிய இனத்தவர். இவர்களிற் பலர் ஆர்மேனிய இனப்படுகொலையில் இருந்து தப்பியவர்கள்.
# துருக்கிய மக்கள்

## சொற்பிறப்பும் இன அடையாளமும்

"துருக்கியர்" (Turk) என்னும் இனப்பெயர் முதலில், முதல் சித்திய அரசனான தார்கிட்டாசு என்பவனைப் பற்றிய ஏரோடோட்டசுவின் (கிமு 484-425) குறிப்பில் காணப்படுகின்றது. மேலும், கிபி முதலாம் நூற்றாண்டில் பொம்போனியசு மேலா, அசோவ் கடலுக்கு வடக்கில் உள்ள காடுகளில் காணப்படும் "துர்க்கயே" (Turcae) பற்றிக் குறிப்பிட்டுள்ளார். மூத்த பிளினி, அதே பகுதியில் வாழும் மக்களில் "டைர்கயே" (Tyrcae) என்பவர்களைப் பட்டியலிட்டுள்ளார். "துருக்கர்" என்னும் சொல் துருக்கிய மக்களைக் குறித்தாலும், இது பரந்த துர்க்கிக் மொழிகளைப் பேசும் மக்களையும் ஒருங்கே குறிக்கக்கூடும்.
# சரான்சுக்

**சரான்சுக்** (*Saransk*, ) என்பது உருசியாவின் ஒரு நகரமும், மொர்தோவியக் குடியரசின் தலைநகரமும், அதன் பொருளாதார மையமும் ஆகும். இது வோல்கா வடிநிலப் பகுதியில் சராங்கா, இன்சார் ஆறுகள் சந்திக்கும் பகுதியில், மாஸ்கோவில் இருந்து கிட்டத்தட்ட 630 கி.மீ. கிழக்கே அமைந்துள்ளது. 2010 கணக்கெடுப்பின் படி இந்நகரத்தின் மக்கள்தொகை 297,415 ஆகும்.  
ஆத்திமார் என்ற இங்குள்ள உருசியக் கோட்டை 1641 ஆம் ஆண்டில் உருசியாவின் சாராட்சிக் காலத்தில் தென்கிழக்கு போர்முனையில் முக்கிய கோட்டையாகத் திகழ்ந்தது. இன்றைய பெயர் *சரான்சுக்* இங்குள்ள சராங்கா ஆற்றின் பெயரில் இருந்து பெறப்பட்டது. இந்நகரம் இதன் அண்மையில் உள்ள எர்சியா கிராமத்தவர்களுக்கு ஒரு முக்கிய வணிக மையமாகத் திகழ்ந்தது. 1780 இல் இக்குடியேற்றம் நகர அந்தஸ்தைப் பெற்றது. 1928 இல் சரான்சுக் மொர்தோவிய தேசிய வட்டாரத்தின் (1930 இல் மொர்தோவிய சுயாட்சி வட்டாரம்) தலைநகரமாக இருந்தது.  
2018 உலகக்கோப்பை காற்பந்து போட்டிகளின் நான்கு குழுநிலை ஆட்டங்கள் இங்குள்ள மொர்தோவியா அரங்கில் நடத்தப்படவிருக்கின்றன.
# இருதுணை மணம்

**இருதுணை மணம்** (Bigamy) என்பது, சட்டப்படி மணந்த ஒருவர் இருக்கும்போது இன்னொருவரை மணம் புரிதலைக் குறிக்கும். பல மேல் நாடுகளிலும், வேறு பல நாடுகளிலும் இருதுணை மணம் சட்டப்படி குற்றமாகும். இச்சூழலில் பெரும்பாலும் இரண்டாவது மணம் நடக்கும்போது முதல் அல்லது இரண்டாவது துணைவருக்கு இது தெரியாமல் இருக்கும் நிலை உள்ளது. இருதுணை மணச் சட்டங்கள் நடைமுறையில் உள்ள நாடுகளில், முதல் துணைவரின் சம்மதம் இருப்பதோ இல்லாதிருப்பதோ சட்டப்படி எவ்வித வேறுபாட்டையும் ஏற்படுத்துவது இல்லை. இரண்டாவது மணம் சட்ட வலுவற்றதாகவே இருக்கும். பொதுவாக, வாழுகின்ற ஒரு கணவனையோ, மனைவியையோ கொண்டிருக்கும் ஒருவர் இன்னொருவரை மணம் புரிவதையோ, அல்லது தான் ஏற்கெனவே மணம்புரியாது இருந்தாலும் மணம் புரிந்த இன்னொருவரை மணம் புரிவதையோ சட்டம் ஏற்றுக்கொள்வதில்லை. ஆனால், முன்னைய மணம் சட்டப்படி செல்லாதது ஆக்கப்பட்டாலோ, சட்டப்படியான மணமுறிவு பெற்றிருந்தாலோ, முன்னைய துணைவர் காணாமல் போய் இறந்துவிட்டதாக நம்பப்பட்டாலோ இன்னொரு மணம் புரிந்துகொள்ளச் சட்டம் அனுமதிக்கும்.
# இருதுணை மணம்

## இருதுணை மண எதிர்ப்புச் சட்டங்களின் வரலாறு

உரோமப் பேரரசில் கிறித்தவம் அரச மதமாக ஆவதற்கு முன்பே டயோகிளேசியனும், மக்சிமிலியனும், கிபி 285 இல் ஒருதுணை மணத்தை மட்டுமே சட்டத்துக்கு அமைவானதாக ஆக்கும் பல்துணை மறுப்புச் சட்டங்களை நிறைவேற்றினர். 393 ஆம் ஆண்டில், பைசண்டியப் பேரரசர் முதலாம் தியோடோசியசு பல்துணை மணம் மீதான தடையை யூதச் சமூகத்துக்கும் ஏற்புடையதாகும்படி கட்டளையிட்டார். 1000 ஆவது ஆண்டில், ராபி கேர்சம் பென் யூதா, கிறித்தவச் சூழலில் வாழும் அசுக்கெனாசி யூத சமூகத்தினரிடையே பல்துணை மணம் ஏற்கப்படாது என அறிவித்தார்.  
முற்காலத்தில், இருதுணை மணம் குறித்த வழக்குகள் மதம் சார்ந்த நீதிமன்றங்களிலேயே இடம்பெற்றன. சீர்திருத்தங்களுக்குப் பின்னர், இங்கிலாந்து நாடாளுமன்றம் இருதுணை மணத்தைக் குற்றமாக்கும் சட்டங்களை இயற்றியது. இதே போன்ற நடவடிக்கைகள் பிற இடங்களிலும் எடுக்கப்பட்டன.  
பெண்ணிய வரலாற்றாளர் சாரா மக்டூகலின் கருத்துப்படி, 16 ஆம் நூற்றாண்டின் மத்திய ஐரோப்பாவின் மீதான இசுலாமிய ஆக்கிரமிப்புக்களும், ஆசியா, ஆப்பிரிக்கா, அமெரிக்கக் கண்டங்களில் ஐரோப்பியரின் குடியேற்றவாதமும் ஐரோப்பியக் கிறித்தவரைப் பல்துணை மணத்தைக் கடிப்பிடிக்கும் பண்பாடுகளுடன் தொடர்புகளை ஏற்படுத்தியதன் விளைவாகவே ஐரோப்பியக் கிறித்தவ நாடுகளில் ஒருதுணை மணத்துக்கு அழுத்தம் கொடுக்கப்பட்டது. இதன் விளைவாக, இருதுணை மணம் புரியும் கிறித்தவ ஆண்கள் முன்னெப்பொழுதும் இல்லாத வகையில், மரண தண்டனை, கடூழியம், நாடுகடத்தல், நீண்டகாலச் சிறை போன்ற கடும் தண்டனைகளுக்கு உள்ளானார்கள்.  
பழங்காலச் சீனாவில், இருதுணை மணம் தண்டனைக்குரிய குற்றமாக இருந்தது. ஆனால், அதிகாரபூர்வ மணமாக இல்லாதிருக்கும்வரை வைப்பாட்டிகளை வைத்திருப்பதைப் பொறுத்துக்கொண்டனர். ஒரு குறிப்பிட்ட நேரத்தில் ஒரு ஆண் ஒரு பெண்ணுடனேயே மணம் புரிந்திருக்க முடியும். மறுதலையும் அவ்வாறே.
# இருதுணை மணம்

## சட்ட நிலை

பெரும்பாலான மேற்கத்திய நாடுகள் இருதுணை, பல்துணை மணங்களை ஏற்றுக்கொள்வதில்லை. அந்நாடுகளில் இவ்வகை மணங்கள் குற்றம் ஆக்கப்பட்டுள்ளன. பல நாடுகள் மக்களின் பல்துணை சார்ந்த வாழ்க்கை முறையையும் தடை செய்துள்ளன. சில அமெரிக்க மாநிலங்களில் இவ்வாறான தடைகள் உள்ளன. இவ்விடங்களில் பல்துணை வாழ்க்கை முறையைக் குற்றமாக்கியது, மோர்மன் எதிர்ப்புச் சட்டங்களாகவே உருவாகின. எனினும் இச்சட்டங்களை மிகவும் அரிதாகவே நடைமுறைப்படுத்துகின்றனர்.
# தொன்-மீது-ரசுத்தோவ்

1796 இல் இக்குடியிருப்பு நகரமயமாக்கப்பட்டது, 1797 இல் நோவசிபீர்சுக் ஆளுநரின் கீழ் ரஸ்தயெவ்கி உயெஸ்த் என அழைக்கப்பட்டது. 1806 ஆம் ஆண்டில் இதன் பெயர் அதிகாரபூர்வமாக ரஸ்தோவ்-தா-தனு என மாற்றப்பட்டது.  
2018 உலகக்கோப்பை காற்பந்து போட்டிகளின் நான்கு குழு நிலை ஆட்டங்களும், ஒரு 16-ம் சுற்று ஆட்டமும் இங்குள்ள ரஸ்தோவ் அரங்கில் நடைபெறவிருக்கின்றன.
# தொன்-மீது-ரசுத்தோவ்

## நகரத்தின் பிரபலமான நபர்கள்

- யூரி ஒகனேசியான் (பிறப்பு: 1933), உருசிய இயற்பியலாளர், தனிமம் 118 ஒகனிசோன் இவர் பெயரில் பெயரிடப்பட்டது.
- இலியூத்மிலா கராச்கினா (பிறப்பு: 1948), சோவியத், உக்ரைனிய வானியலாளர்
- அலெக்சாண்டர் சோல்செனிட்சின் (1918–2008), உருசிய எழுத்தாளர் இங்கு வாழ்ந்தவர்
# பிரித்தானிய நூலகம்

13,950,000 புத்தகங்கள்  
824,101 தொடர் தலைப்புகள்  
351,116 கையெழுத்துப் பிரதிகள் (தனி மற்றும் தொகுப்புகள்)  
8,266,276 தபால்தலைகள்  
4,347,505 வரைப்படங்கள்  
1,607,885 இசைத்தட்டுக்கள்  
6,000,000 இசைப்பதிவுகள்
| legal_deposit = ஆமாம்,
- சட்ட வைப்புத்தொகை நூலகங்கள் சட்டம் 2003 (ஐக்கிய இராச்சியம்)
- பதிப்புரிமை மற்றும் தொடர்புடைய உரிமைகள் சட்டம், 2000 (அயர்லாந்து குடியரசு)
| req_to_access = யாவரும் பயன்படுத்தக் கூடிய தொகுப்புகள் மற்றும் சேவைகள்
| budget = £142 மில்லியன்கள் மற்றும் நூல்களின் தொகுப்புகளின் எண்ணிக்கையில், உலகின் மிகப்பெரிய நூலகங்களின் பட்டியலில் முதல் இடத்தை பெற்றுள்ளது. இங்கு பல நாடுகளிலிருந்து பெறப்பட்ட 170 மில்லியன் நூல்களை கொண்டுள்ளது. ஒரு சட்ட வைப்புத்தொகை நூலகமாக பிரித்தானிய நூலகம், ஐக்கிய இராச்சியத்திலும் அயர்லாந்திலும் தயாரிக்கப்படும் அனைத்து புத்தகங்களின் பிரதிகளையும் மற்றும் இங்கிலாந்தில் விநியோகிக்கப்படும் வெளிநாட்டுப் பாடநூல்களின் கணிசமான அளவு உட்பட பெறுகிறது. இந்த நூலகம் என்பது கலாசார, ஊடகம் மற்றும் விளையாட்டுத்துறை ஆகியவற்றால் வழங்கப்படும் நிதியில் செயல்படுலிறது.  
பிரித்தானிய நூலகம், பல்வேறு மொழி நூல்களை கொண்ட ஒரு ஆய்வு நூலகமாக உள்ளது. மேலும் புத்தகங்கள், கையெழுத்துப் பிரதிகள் (சுவடிகள்), பத்திரிகைகள், செய்தித்தாள்கள், இதழ்கள், ஒலி மற்றும் இசைப்பதிவுகள், ஓளிப்படங்கள், நாடகம்-கதைப்பிரதிகள், காப்புரிமைகள், தரவுத்தளங்கள், வரைபடங்கள், முத்திரைகள், அச்சுப் பதிப்பு, ஓவியங்கள் போன்ற பல வடிவங்களில் பாதுகாக்கப்பட்டு வருகிறது. நூலகத்தில் சுமார் 14 மில்லியன் புத்தகங்களின் தொகுப்புகள் உள்ளன, இவற்றோடு கையெழுத்துப் பிரதிகள் மற்றும் கி.மு. 2000 ஆண்டிற்கு முற்பட்ட வரலாற்று பொருட்களின் கணிசமான தொகுப்புகளும் இங்குள்ளது. இங்கிலாந்து மற்றும் அயர்லாந்தில் (ஒவ்வொரு நாளிலும் சுமார் 8,000) பதிப்பு செய்யப்படும் ஒவ்வொரு நூலின் பிரதியொன்றை பெற்றுக்கொள்கிறது. கூடுதலாக நூலகம் நூல்களை கையகப்படுத்துதலுக்கான ஒரு திட்டத்தை கொண்டுள்ளது. இத்திட்டத்தின் மூலம் ஒவ்வொரு வருடமும் நூலகத்தில், சுமார் 9 மில்லியன் கிலோமீட்டர் (6.0 மைல்) நீலத்திற்கு உள்ள புதிய அலமாரியில் புதிய நூல்களை சேர்க்கிறது. ஒரே நேரத்தில் சுமார் 1,200 வாசகர்கள் அமர்ந்து படிப்பதற்கு நூலகத்தில் இடம் உள்ளது.  
1973 ஆம் ஆண்டிற்கு முன்பு வரையில், நூலகம் பிரித்தானிய அருங்காட்சியகத்தின் ஒரு பகுதியாக இருந்தது. பிரித்தானிய நூலகச் சட்டம் 1972 இன் படி அருங்காட்சியகத்தில் இருந்து நூலகம் தனியாக பிரிக்கப்பட்டது. அப்படி பிரிக்கப்பட்ட அருங்காட்சியகம் மற்றும் நூலகம் ஆகிய இரண்டும் 1997 ஒரே இடத்தில் இயங்கி வந்தது. தற்போது நூலகம், யூஸ்டன் சாலை, புனித பான்ராஸ், இலண்டனில் செயல்படுகிறது. இந்த நூலகம் யூஸ்டன் மற்றும் புனித பான்ராஸ் இரயில் நிலையம் இடையில் உள்ளது. மேலும் ஒரு ஆவணங்கள் பாதுகாக்கும் அறை மற்றும் வாசிப்பு அறை பாஸ்டன் ஸ்பா அருகில், வெதர்பே அருகில், மேற்கு யாக்சயரில் உள்ளது. யூஸ்டன் நூலகக் கட்டிடம், அதன் கட்டிடக்கலை மற்றும் வரலாற்றுத் தரவுகளுக்காக தரம் 1 என்று பட்டியலிடப்பட்ட உலகில் சிறந்த கட்டிடமாக வகைப்படுத்தப்பட்டுள்ளது.
# பிரித்தானிய நூலகம்

## கையெழுத்துப் பிரதிகளின் தொகுப்பு

### அடிப்படை தொகுப்புகள்

1753 ஆண்டில் பிரித்தானிய அருங்காட்சியகத்தின் ஆரம்ப கையெழுத்துப் பத்திரங்களை பாதுகாக்க பின்வரும் மூன்று அடிப்படை தொகுப்புகளாக பாதுகாக்கப்பட்டது.  
- காட்டன் கையெழுத்துப் பிரிதிகள்
- ஹார்லி கையெழுத்துப் பிரிதிகள்
- சுலோனி கையெழுத்துப் பிரிதிகள்
# பிரித்தானிய நூலகம்

## கையெழுத்துப் பிரதிகளின் தொகுப்பு

### பிறப் பெயரிடப்பட்ட தொகுப்புகள்

பிறப் பெயரிடப்பட்ட பிரதிகளின் தொகுப்புகள் பின்வருமாறு உள்ளது.  
- அருந்தெல் கையெழுத்துப்பிரதிகள்
- எக்டர்டன் கையெழுத்துப் பிரதிகள்
- கிங் கையெழுத்துப் பிரதிகள்
- லாண்ஸ்டவுன் கையெழுத்துப் பிரதிகள்
- ராயல் கையெழுத்துப் பிரதிகள்
- ஸ்டீபன் ஸீக் தொகுப்பு
- ஸ்டோவ் கையெழுத்துப் பிரதிகள்  
கையெழுத்துப் பிரதிகள் அல்லாத பிறத் தொகுப்பு,  
- லாரன்ஸ் டியுரல் தொகுப்பு
# பிரித்தானிய நூலகம்

## கையெழுத்துப் பிரதிகளின் தொகுப்பு

### கூடுதல் தொகுப்புகள்

கூடுதல் கையெழுத்துப் பிரதிகளின் தொகுப்பு என்பது தொடர்ச்சியான பெயரிடப்பட்ட கையெழுத்துப் பிரதிகளின் தொகுப்பில் இல்லாத கையெழுத்துப் பிரதிகள் உள்ளடக்கியவை, 1756 ஆன்டு முதல் நூலகத்திற்கு நன்கொடையாக பெற்ற பிரதிகள், வாங்கப்பட்ட அல்லது வாங்கப்பட்ட பிற கையெழுத்துப் பிரதிகளைக் கொண்டுள்ளது. சுலோனி தொகுப்பின் தொடர்ச்சி (வரிசை எண் 1 முதல் 4100) என்று கருதப்பட்டதால் இந்த தொகுப்பின் வரிசை எண் 4101 இருந்து தொடங்குகிறது.
# திருவரங்கம் திருமணக்கூட தீவிபத்து

**திருவரங்கம் திருமணக்கூட தீவிபத்து** (**Srirangam marriage hall fire)** என்பது தமிழ்நாட்டின் திருவரங்கத்தில்உள்ளபத்மபிரியாதிருமணமண்டபத்தில் 2004சனவரி 23அன்றுநேர்ந்ததீவிபத்தைக்குறிப்பதாகும். இந்தநேர்ச்சியில் மாப்பிள்ளை உட்பட 57 பேர் உயிரிழந்தனர், மேலும் 50 பேர் காயமடைந்தனர்.இந்த தீவிபத்துக்கான காரணம்,காணொளிபடப்பிடிப்புக்கருவியை இணைக்கும் மின் கம்பியில்ஏற்பட்டமின்கசிவே என்று கண்டுபிடிக்கப்பட்டது,மின்கசிவினால் மண்டபத்தில்அமைக்கப்பட்டிருந்தஓலை பந்தலில்தீப்பற்றியதால்இதுஏற்பட்டது.  
இந்த நேர்சியானது மாநிலத்தில் நடந்த நான்கு மிகப்பெரிய தீவிபத்துக்களில் ஒன்றாகும், பிற விபத்துகள் 2001 ஆகத்து 6 இல் ஏர்வாடியில் நடந்த விபத்தில் 30 மனநல பாதிப்புக்கு உள்ளானவர்கள் இறந்தனர். அடுத்து 1997 சூன் 7 அன்று தஞ்சை பெரிய கோயிலில் ஏற்பட்ட தீவிபத்து அதில் 48 பேர் இறந்தனர். அடுத்துகும்பகோணப் பள்ளிக்கூடத் தீ விபத்து இதில் 94 பள்ளிக் குழந்தைகள் இறந்தனர்.திருவரங்கதீவிபத்தில் இறந்தவர்களின் குடும்பங்களுக்குநிவாரணநிதியாக ரூபாய் 50,000,கடுமையானகாயமுற்றவர்களுக்கு 15,000,லேசானகாயமடைந்தவர்களுக்கு 6,000ரூபாய்நிவாரணநிதியாக முன்னால்தமிழகமுதலமைச்சர் ஜெ. ஜெயலலிதா அறிவித்தார்.  
இந்த வழக்கானதுதிருச்சிராப்பள்ளிமாவட்டநீதிமன்றத்தில்நடந்தது. 2012சூன் 14 அன்று, நீதிபதி ராமசாமி (65), திருமண மண்டபத்தின் உரிமையாளருக்கு, இரண்டு ஆண்டு கடுஞ் சிறைத்தண்டனை மற்றும் விபத்தில்இறந்தவர்கள்ஓவ்வொருவரின் குடும்பத்துக்கும்தலா 50,000ரூபாயும், காயமடைந்தவர்களுக்குதலா 10,000ரூபாயும்இழப்பீடாகஅளிக்கவேண்டும்எனஉத்தரவிட்டார்.குற்றம்சாட்டப்பட்ட ஆறு பேரில் கூரை ஒப்பந்ததாரரான செல்வம் தீர்ப்புக்கு முன்பே இறந்துவிட்டார்.கானொளிபடப்பிடிப்பாளரானதர்மராஜிக்குஓராண்டுசிறையும்,மண்டபமேலாளரானசடகோபனுக்குஓராண்டுதண்டனையும்,மின்பணியாளர்முருகேசனுக்குஆறுமாதங்கள்சிறைத்தண்டனையும்அளிக்கப்பட்டது.
# திருவரங்கம் திருமணக்கூட தீவிபத்து

## நேர்ச்சி

2004 சனவரி 23வெள்ளிக்கிழமைஅன்றுஇந்துசம்பிரதாயப்படி திருமணத்திற்காககுறிப்பிடப்பட்ட நாளாகும்.அந்தநாளில்திருவரங்கத்தின்,ஈவிசீனிவாச்சாரிசாலையில்உள்ள பத்மபிரியாதிருமணமண்டபத்தில்திருமணம்நடைபெற்றது.மணமகன், குருராஜன் (40), ஒரு காப்பீட்டு நிறுவனத்தின் பணியாளர் மற்றும் மணமகள் ஜெயஸ்ரீ ராமநாதன், ஒரு பள்ளி ஆசிரியர்.கூட்டம் பெரியதாக இருந்ததால், திருமணநிகழ்வானது மண்டபத்தின்முதல்நிலையில்உள்ள திறந்தவெளிப்பகுதியில் தற்காலிகமாக அமைக்கப்பட்டஒரு ஓலைப் பந்தலுக்குமாற்றப்பட்டது . காலை 9:15 மணிக்கு தீ விபத்து ஏற்பட்டது, தற்காலிகஓலைக் கூரை,நெகிழி நாற்காலிகள் மற்றும் ஆடை பொருட்கள்போன்றவற்றால்விரைவில்பரவியதீயால்நிகழ்விடத்திலேயே 30 பேர்இறந்தனர்.ஓலைக் கூரையானது பார்வையாளர்கள் மீது வீழ்ந்தது,மண்டபத்தைசூழ்ந்தபுகையால், வெளியேறும் பாதைகள் மூடிமறைக்கப்பட்டு புலப்படாமல்செய்தது.தீயில்இருந்து தப்பிச் செல்ல முயற்சித்தவர்கள்நெரிசலில்சிக்கிஒருவர்மீதுஒருவர்விழுந்ததாகக்கூறப்படுகிறது. திருவரங்கம் மற்றும் திருச்சிராப்பள்ளியிலிருந்துவந்த தீயணைப்பு வீரர்கள் தீயை அணைக்க முயன்றனர்.காயமடைந்தவர்கள் திருவரங்கம் அரசு மருத்துவமனை மற்றும் திருச்சிராப்பள்ளியில் உள்ள கே. ஏ. பி. விஸ்வநாதன் மருத்துவமனையில் அனுமதிக்கப்பட்டனர்.இதில்மொத்தம் 57 பேர்இறந்தனர் மற்றும் 50 பேர் காயமடைந்தனர்.தீவிபத்துக்குகாரணமாக கண்ணால்கண்டசாட்சியத்தின் அடிப்படையில்காணொளிபடப்பதிவுக்கருவிக்குவந்தமின்சாரக்கம்பியில்ஏற்பட்டமின்கசிவில்வெளிபட்டதீயானதுமுதல்தளத்தில்அமைக்கப்பட்டிருந்த ஓலைப்பந்தல்கூரையின்மீதுபட்டுதீ பரவியதேஇந்ததீவிபத்துக்குக்காரணமாக கூறப்பட்டது. இந்ததீவிபத்தில்மணமகன்குருராஜன்(40), 20 பெண்கள் மற்றும் நான்கு குழந்தைகள்,இவர்களில் 10வயதுக்குஉட்பட்டபெண்பிள்ளகள் போன்றோர் இறந்தனர்.மணமகன் ஜெயஸ்ரீ (32)பலத்ததீக்காயமுற்றார். நேர்ச்சிக்குப் பிறகு,நிகழ்விடத்தில் சடலங்கள், பாத்திரங்கள் மற்றும் உடைகள்போன்றவை எல்லா இடங்களிலும்பரவிக்கிடந்தன.மீட்பு நடவடிக்கையில் திருச்சிராப்பள்ளி மாவட்டஆட்சியர், கே. மணிவசான்,காவல்துறைத் தலைமை இயக்குநர் எஸ். ஜார்ஜ்,காவல்துறைத் துணைத்தலைவர் மற்றும் நகர காவல் ஆணையர் சுனில் குமார் சிங் ஆகியோர் மேற்பார்வையிட்டனர்.நிகழ்விடத்தியே பலியானவர்களில் பலர் மணமகனின் சக ஊழியர்கள்ஆவர்.
# திருவரங்கம் திருமணக்கூட தீவிபத்து

## விசாரணை

காவல்துறையினர் விசாரணையின்துவக்கத்தில் காணொளி பதிவாளரின் உபகரணத்தை இணைக்கும்மின்இணைப்பில்ஏற்பட்டகசிவினால் தீ ஏற்பட சாத்தியம் இருப்பதாகக் கண்டறிந்தனர்.காவல்துறைத் தலைமை இயக்குநர் எஸ். ஜார்ஜ் ஊடகத்திடம் தெரிவித்ததாவது, குறைந்தஉயரத்தில்ஓலைப்பந்தலில் தொங்கிய அலங்காரப் பொருட்கள் அநேகமாககாணொளிபடப்பிடிப்பின் போதுவெளிப்படுத்தப்பட்டஒளிப்பாய்ச்சி மூலம் உருவான கடுமையான வெப்பத்தால்சூடானது ஒரு காரணமாக இருக்கலாம் என்றார்.மேலும்அவர்கூறுகையில்தற்காலிகஓலைக்கூரையில்அமைக்கப்பட்ட மின்கம்பிகளில்ஏற்பட்டமின்கசிவினால்ஏற்பட்டதீயும்இதனுடன்சேரதீமிகவேகமாகபரவியது முதன்மைக் காரணங்களாக இருந்தன என்று அவர் சுட்டிக்காட்டினார்.திருமணத்தை பதிவுசெய்தகாணொளிகருவியில்இருந்த காணொளிப்பெட்டகத்தைகாவல்துறையினர் மீட்டனர். இந்தநிகழ்வுசம்பந்தமாகதிருமண மண்டப மேலாளர் எஸ். சடகோபன்,காணொளி ஒளிபாய்ச்சுநரான ஆர். பாலாஜி, மின்பணியாளர் கே. முருகேசன் மற்றும்பந்தல் ஒப்பந்தக்காரர் எம். செல்வம் ஆகிய நான்குபேர் கைதுசெய்யப்பட்டனர்.இவர்கள் மீதுஇந்திய தண்டனைச் சட்டம் (IPC) பிரிவு 304ஏவில்அலட்சியமாகஇருந்துஉயிரிழப்புஏற்படக்காரணமாகஇருந்ததாகவழக்கு பதிவு செய்யப்பட்டது.இந்தவழக்குவிசாரணையைகாவல்துறை உதவிக் கண்காணிப்பாளர்தகுதி நிலைக்கொண்டஅதிகாரியின்தலைமையில் நடந்தது. இந்த ஆய்வில்திருமணமண்டபத்தின்மாடிக்குசெல்ல 2.5 அடி (0.76 மீ) குறுகியபடிக்கட்டுஒன்றுமட்டுமேபோய்வரஇருந்ததுஅறியப்பட்டது. இந்த வழக்கு திருச்சிராப்பள்ளி மாவட்ட நீதிமன்றத்தில் நடைபெற்றது. 14 சூன் 2012 அன்று, நீதிபதி ராமசாமி (65), திருமண மண்டபத்தின் உரிமையாளருக்கு இரண்டு ஆண்டுகள் கடுஞ்சிறைத்தண்டனையை விதித்தார். மற்றும் விபத்தில் இறந்தவர்கள் ஒவ்வொருவரின் குடும்பத்துக்கும் தலா 50,000 ரூபாயும், காயமடைந்தவர்களுக்கு தலா 10,000 ரூபாயும் இழப்பீடாக அளிக்கவேண்டும் என உத்தரவிட்டார். குற்றம் சாட்டப்பட்ட ஆறு பேரில் கூரை ஒப்பந்ததாரரான செல்வம் தீர்ப்புக்கு முன்பே இறந்துவிட்டார். காணொளி படப்பிடிப்பாளரான தர்மராஜிக்கு ஓராண்டு சிறையும், மண்டப மேலாளரான சடகோபனுக்கு ஓராண்டு தண்டனையும், மின்பணியாளர் முருகேசனுக்கு ஆறு மாதங்கள் சிறைத் தண்டனையும் அளிக்கப்பட்டது.
# திருவரங்கம் திருமணக்கூட தீவிபத்து

## பின்விளைவு

தீவிபத்தில்இறந்த 42பேர்களுக்கான ஈமச்சடங்குகள் 2004 சனவரி 24 ஆம் தேதிகாவிரி ஆற்றங்கரையில் நடந்தது.இதில் பதினான்கு குடும்பங்கள் கலந்து கொண்டன.இந்நிகழ்வினால் மணமகள் ஜெயஸ்ரீமன அழுத்தத்தத்துக்குஆளாயினார்.
# இந்தியத் தலைமை ஆளுநரின் நிர்வாகக் குழு

**இந்தியத் தலைமை ஆளுநரின் நிர்வாகக் குழு** (**Viceroy's Executive Council**), பிரித்தானிய இந்தியாவின் வைஸ்ராயின் தலைமையில் செயல்படும் குழு ஆகும். அமைச்சரவைப் போன்ற இந்நிர்வாகக் குழு, பிரித்தானிய இந்தியாவின் அரசுத் துறைகள் தொடர்பாக, இந்தியத் தலைமை ஆளுநருக்கு தேவையான ஆலோசனைகள் வழங்கும். இந்நிர்வாகக் குழு 1861 ஆண்டின் இந்திய கவுன்சில்கள் சட்டத்தின் படி, அமைக்கப்பட்டது.
# இந்தியத் தலைமை ஆளுநரின் நிர்வாகக் குழு

## வரலாறு

இந்திய அரசுச் சட்டம் 1858ன் படி, பிரித்தானிய இந்தியாவை நிர்வகிக்கும் பொறுப்பில் இருந்த பிரித்தானிய கிழக்கிந்திய கம்பெனியை கலைத்து விட்டு, ஆட்சி அதிகாரத்தை, பிரித்தானியப் பேரரசுக்கு மாற்றப்பட்டது.
பிரித்தானியப் பேரரசின் சார்பாக, 1858ல் இந்திய துணைக்கண்டத்தின் ஆட்சி நிர்வாகத்தை மேற்கொள்ள வைஸ்ராயை நியமித்தனர்.  
1861 ஆண்டின் இந்திய கவுன்சில்கள் சட்டத்தின் படி, வங்காள மாகாண ஆளுநராக இருந்த இந்தியத் தலைமை ஆளுநர் எனப்படும் வைஸ்ராய்க்கு ஆட்சி நிர்வாகத்தில் ஆலோசனைகள் வழங்க ஐந்து பேர் கொண்ட அமைச்சரவை போன்ற நிர்வாகக் குழு அமைக்கப்பட்டது. இவ்வைந்து உறுப்பினர்களில் மூவரை, பிரித்தானிய இந்தியாவின் விவகாரங்களுக்கான பிரித்தானிய அமைச்சரும்,, இருவரை பிரித்தானியப் பேரரசரும் நியமிப்பர்  
இவ்வைந்து நிர்வாகக் குழ உறுப்பினர்கள் உள்துறை, படைத்துறை, வருவாய்த்துறை, நீதித்துறை மற்றும் நிதித்துறைகளை கண்காணிப்பர். வைஸ்ராய் தலைமையிலான நிர்வாகக் குழுக் கூட்டங்களின் போது, இந்தியத் தலைமைப் படைத் தலைவர் சிறப்பு உறுப்பினராக கலந்து கொள்வார். 1861 இந்திய கவுன்சில்கள் சட்டத்தின் படி, நிர்வாகக் குழு எடுக்கும் முடிவுகளில், தலைமை ஆளுநர் தேவையான மாற்றங்கள் செய்ய அதிகாரம் உள்ளது.  
பின்னர் 1869ல் நிர்வாகக் குழுவின் ஐந்து உறுப்பினர்களையும் நியமிக்கும் அதிகாரம் பிரித்தானியப் பேரரசருக்கு மாற்றப்பட்டது. 1874ல் பொதுப்பணித் துறையை நிர்வகிக்க ஆறாவதாக ஒரு புதிய நிர்வாகக் குழு உறுப்பினர் நியமிக்கப்பட்டார்.  
1909 இந்திய அரசுச் சட்டத்தின் படி, ஒரு இந்தியரை, வைஸ்ராயின் நிர்வாகக் குழுவில் நியமிக்க, தலைமை ஆளுநருக்கு அதிகாரம் வழங்கப்பட்டது.
இதன் படி சத்யேந்திர பிரசன்னோ சின்ஹா என்ற இந்தியர் முதன்முதலாக நிர்வாகக் குழுவில் தலைமை ஆளுநரால் நியமிக்கப்பட்டார்.  
1919 இந்திய அரசுச் சட்டத்தின் படி, இந்தியத் தலைமை ஆளுநரின் நிர்வாகக் குழுவில் மூன்று இந்தியர்கள் நியமிக்கப்பட்டனர்.
# இந்தியத் தலைமை ஆளுநரின் நிர்வாகக் குழு

## தலைமை ஆளுநரின் நிர்வாகக் குழுவில் இந்தியர்கள் (1909 - 1940)

- சட்டத் துறை அமைச்சர்கள்: சத்யேந்திர பிரசன்னோ சின்ஹா (1909–1914), பி. எஸ். சிவசுவாமி ஐயர் (1912–1917), சையது அலி இமாம், முகமது சபி தியோபந்தி (1924–1928), தேஜ் பகதூர் சப்ரு (1920–1923), சதீஸ் ரஞ்சன் தாஸ், வீரேஜேந்திர மிட்டர், (1931–1934), நிருபேந்திர நாத் சர்க்கார் (1934–1939), பிபின் பிகாரி கோஷ் (1933), நளினி ரஞ்சன் சட்டர்ஜி
- சி. சங்கரன் நாயர் (1915–1919): கல்வித் துறை
- முகமது சபி: கல்வித் துறை (1919–1924)
- பி. என். சர்மா (1920–1925): வருவாய் மற்றும் வேளாண்மை
- புபேந்திரநாத் மித்திரா : தொழில்கள் மற்றும் தொழிலாளர் துறை
- நரசிம்ம சிந்தாமணி கேல்கர் (1924–1929)
- முகமது அபிபுல்லா (1925–1930): கல்வி, சுகாதாரம் மற்றும் நில நிர்வாகம்
- பைசல் உசைன் (1930 – 1935)
- சி. பி. இராமசாமி அய்யர் சட்டம் (1931–1932), வணிகம் (1932), செய்தித் தொடர்பு (1942)
- கூர்ம வெங்கட ரெட்டி நாயுடு (1934–1937)
- முகமது சபருல்லா கான் (1935–1941): வணிகம் (–1939), சட்டம் (1939–), இரயில்வே, தொழில்கள் மற்றும் தொழிலாளர் துறை
- ஆற்காடு இராமசாமி முதலியார்: வணிகம், தொழிலாளர் துறை (1939–1941), உணவு வழங்கல் துறை (1943)
- சர் குன்வர் ஜெகதீஷ் பிரசாத்: சுகாதாரம், கல்வி மற்றும் நிலநிர்வாகம்
- கிரிஜா சங்கர் வாஜ்பாய் (1940): சுகாதாரம்ஆ
# இந்தியத் தலைமை ஆளுநரின் நிர்வாகக் குழு

## இடைக்கால அரசு

1946ல் அமைச்சரவையின் இந்தியாவுக்கான தூதுக்குழுவினர், இந்தியா இடைக்கால அரசில், வைஸ்ராய் மற்றும் தலைமைப் படைத் தலைவர் தவிர பிற துறை அமைச்சர்கள் அனைவரும் இந்தியர்களாக மட்டும் இருக்க வேண்டும் என பிரித்தானியப் பேரரசிடம் வலியுறுத்தினர்.  
இதன் படி, வைஸ்ராய் வேவல் பிரபு, இந்தியர்கள் அடங்கிய 14 பேர் கொண்ட நிர்வாகக் குழுவை அமைக்க இந்திய அரசியல் கட்சிக்களுக்கு அழைப்பு விடுத்தார்.  
இந்திய இடைக்கால அரசு 2 செப்டம்பர் 1946 முதல் செயல்படத் துவங்கியது. இடைக்கால அரசில் இந்திய தேசிய காங்கிரசு உறுப்பினர்கள் மட்டும் பதவியேற்றனர். அகில இந்திய முஸ்லீக் கட்சி 26 அக்டோபர் 1946 வரை இடைக்கால அரசில் பங்கேற்க மறுத்தனர். இந்தியப் பிரிவினைக்குப் பின் இடைக்கால அரசு முடக்கப்பட்டது.  
15 ஆகஸ்டு 1947 அன்று இடைக்கால அரசின் அதிகாரங்கள் இந்திய ஒன்றியம் மற்றும் பாகிஸ்தான் ஒன்றியத்துடன் மாற்றப்பட்டது.
# இந்தியத் தலைமை ஆளுநரின் நிர்வாகக் குழு

## இடைக்கால அரசு

### இடைக்கால அரசின் துறைகளும், அமைச்சர்களும்

| துறைகள் | பெயர் | அரசியல் கட்சி |
| --- | --- | --- |
| வைஸ்ராய் & இந்தியத் தலைமை ஆளுநர் | ஆர்ச்சிபால்ட் வேவல்  
மவுண்ட்பேட்டன் பிரபு | யாருமில்லை |
| இந்திய தலைமைப் படைத்தலைவர் | ஜெனரல் சர் கிளௌடி ஆச்சின்லெக் | யாருமில்லை |
| நிர்வாகக் குழுவின் துணைத் தலைவர்  
வெளியுறவுத் துறை & பொதுநல வாலாயம் உறவுகள் | ஜவகர்லால் நேரு | இந்திய தேசிய காங்கிரசு |
| உள்துறை  
செய்தி & ஒலிபரப்பு | வல்லபாய் படேல் | இந்திய தேசிய காங்கிரசு |
| பாதுகாப்பு | பல்தேவ் சிங் | அகாலி தளம் |
| தொழில்கள் மற்றும் வழங்கல் துறை | ஜான் மத்தாய் | இந்திய தேசிய காங்கிரசு |
| கல்வி | இராசகோபாலாச்சாரி | இந்திய தேசிய காங்கிரசு |
| பொதுப்பணிகள், சுரங்கங்கள், மின்சாரம் | சரத் சந்திர போசு | இந்திய தேசிய காங்கிரசு |
| பொதுப்பணிகள், சுரங்கங்கள், மின்சாரம் | சி. எச். பாபா | இந்திய தேசிய காங்கிரசு |
| உணவு மற்றும் வேளாண்மை | இராசேந்திர பிரசாத் | இந்திய தேசிய காங்கிரசு |
| இரயில்வே மற்றும் போக்குவர்த்து | ஆசப் அலி | இந்திய தேசிய காங்கிரசு |
| தொழிலாளர் துறை | அம்பேத்கர் | தாழ்த்தப்பட்டோர் கூட்டமைப்பு |
| நிதித் துறை | லியாகத் அலி கான் | அகில இந்திய முசுலிம் லீக் |
| வணிகம் | இப்ராகிம் இஸ்மாயில் சுந்திரிகர் | அகில இந்திய முசுலிம் லீக் |
| சுகாதாரம் | கஜன்பர் அலி கான் | அகில இந்திய முசுலிம் லீக் |
| அஞ்சல் மற்றும் வானூர்தி | அப்துர் ரப் நிஷ்தர் | அகில இந்திய முசுலிம் லீக் |
| சட்டம் | ஜோகிந்திர நாத் மண்டல் | அகில இந்திய முசுலிம் லீக் |
# மயோனெய்சு

**மயோனெய்சு** (Mayonnaise) என்பது, ஒரு இறுக்கமான சுவைச்சாறு அல்லது சுவையூட்டி ஆகும். இது பெரும்பாலும், "சான்ட்விச்" அல்லது "சலாது" களில் பயன்படுகிறது. இது எண்ணெய், முட்டை மஞ்சட் கரு, வினாகிரி அல்லது எலுமிச்சம் சாறு ஆகியவற்றின் உறுதியான பால்மம் ஆகும். வெவ்வேறு வாசனையூட்டிகள் சேர்க்கப்பட்ட வேறுபாடுகளும் காணப்படுகின்றன. மயோனெய்சில் முட்டை மஞ்சட்கருவில் உள்ள புரதமும், லெசித்தின்களும் பால்மமாக்கிகளாகத் தொழிற்படுகின்றன. மயோனெய்சு பல்வேறு நிறங்களில் காணப்படுகின்றது. ஆனால், இது பெரும்பாலும், வெள்ளை, பாலேட்டு நிறம், இளமஞ்சள் ஆகிய நிறங்களிலேயே உள்ளது. இது மென்மையான கூழ் நிலை தொடக்கம், இறுக்கமான களி நிலை வரை கிடைக்கின்றது. மரக்கறி உணவு உண்பவர்களுக்காகவும்; விலங்கு உற்பத்திகள், கொழுப்பு ஆகியவற்றைத் தவிர்க்க விரும்புபவர்களுக்காகவும், முட்டைக்கு ஒவ்வாமை உள்ளவர்களுக்காகவும் முட்டை கலக்காத மயோனெய்சுகளும் உற்பத்திசெய்யப் படுகின்றன.
# மயோனெய்சு

## வரலாறு

19 ஆம் நூற்றாண்டின் தொடக்கத்துக்கு முன்னர் சுவையூட்டிகளுக்கு "மயோனெய்சு" என்னும் சொல் பயன்பட்டிருக்கவில்லை. இது பற்றிய மிகப்பழைய குறிப்பு அலெக்சாண்டர் வியாட் (1806) என்பவருடையது. ஆனாலும் இவர் இச்சுவையூட்டியை தயாரிக்கும் விதம் குறித்து விளக்கவில்லை. அக்காலத்தில் அது முட்டை மஞ்சட் கருவுக்குப் பதிலாக "அசுப்பிக்கு" அல்லது "ஜெலி" பயன்படுத்தியே தயாரிக்கப்பட்டது. 1808 இல், கிரிமோத் டி லா ரேனியர் என்பவர் "பயோனெய்சு" என்னும் சுவைச்சாறு குறித்துப் பின்வருமாறு எழுதியுள்ளார்: "ஆனால், ஒருவர் இந்தக் குளிர்ந்த கோழி இறைச்சியில் இருந்து சிறந்த உணவைப் பெறவேண்டுமாயின், பயோனெய்சைத் தயாரிக்க வேண்டும். இதன் பச்சை நிறக் ஜெலித் தன்மையும், சிறந்த பதமும், கோழி மற்றும் மீன் சலாதுகளுக்குப் பெறுமதியான நல்ல அலங்காரமாக அமையும்".  
*ஆக்சுபோர்டு ஆங்கில அகரமுதலி* "மயோனெய்சு" (mayonnaise) என்ற சொல் ஆங்கிலத்தில் 1815 ஆம் ஆண்டு பயன்பாட்டுக்கு வந்ததாகப் பதிவு செய்துள்ளது. *லரூசு கசுட்ரொனிமி* *(Larousse Gastronomique)* என்பவர், முட்டை மஞ்சட் கருவைக் குறிக்கும் மிகப் பழைய பிரெஞ்சு மொழிச் சொல்லான *மோயு* *(moyeu)* என்பதில் இருந்து பெறப்பட்ட *மோயுனெய்சு* *(moyeunaise)* என்பதன் திரிபு என்கிறார். மயென்னேயின் டியூக்கான சார்லசு டி லோரைன் என்பவர் ஆர்க்கெசுச் சண்டையில் தோல்வியைத் தழுவு முன்னர், தனது கோழி இறைச்சி உணவை குளிர் சுவைச்சாறுடன் உண்பதற்கு நேரம் எடுத்துக்கொண்டார் என்று சொல்லப்படுகிறது. இதனாலேயே இதைத் தழுவியே குறித்த சுவைச்சாற்றுக்கு *மயென்னெய்சு* *(mayennaise)* என்னும் பெயர் வந்திருக்கலாம் என்ற கருத்தும் உண்டு.  
மயோனெய்சு தோன்றியதாகப் பொதுவாகக் கருதப்படும் ஒரு இடம் இசுப்பெயினின் மெனோர்க்காவில் உள்ள மகோன் என்னும் இடமாகும். 1756 இல் நகரத்தின் துறைமுகத்தில் ஆர்மன்ட் டி விக்னரட் டு பிளெசிசு பிரித்தானியரைத் தோற்கடித்த பின்னர் மயோனெய்சு பிரான்சுக்கு எடுத்துச் செல்லப்பட்டது. இந்தக் கருத்தின்படி, இச்சுவைச்சாறு முன்னர் *சல்சா மகோனெசா* என்னும் இசுப்பானிய மொழிப் பெயரால் அறியப்பட்டது. இன்றும் இப்பெயர் *மயோனெசா*, *மவோனெசா* (பின்னர் *மயோனெசா*) ஆகிய பெயர்களுடன் சேர்த்து வழங்கி வருகிறது. பிரெஞ்சு உணவுகளில் மயோனெய்சு பிரபலமான பின்னர் இச்சொல் ஆங்கிலத்தில் அறிமுகமானது.
# மயோனெய்சு

## தயாரிப்பு

தற்கால மயோனெய்சை முள்ளுக் கரண்டி அல்லது வேறு கருவிகளைப் பயன்படுத்திக் கையால் அடிப்பதன் மூலம் அல்லது மின்சாரக் கலக்கி போன்றவற்றைப் பயன்படுத்துவது மூலமோ தயாரிக்க முடியும். முட்டை மஞ்சட் கருவுக்கு மெதுவாக எண்ணெயை ஊற்றி விரைவாக அடித்து எண்ணெயைப் பரவச் செய்வதன் மூலம் தாயாரிக்கப்படுகின்றது. எண்ணெயும், முட்டைக் கருவில் உள்ள நீரும் பால்மத்துக்கு அடிப்படையாக அமைகின்றன. முட்டைக் கருவில் உள்ள புரதமும், லெசித்தினும் பால்மமாக்கிகளாகத் தொழிற்படுகின்றன.
# தங்கசாலை மணிக்கூட்டுக் கோபுரம்

**தங்கசாலை மணிக்கூட்டுக் கோபுரம்** (*Mint Clock Tower*), சுருக்கமாக **தங்கசாலை மணிக்கூண்டு** சென்னையின் ஜார்ஜ் டவன் பகுதியில் அமைந்துள்ள தனித்து நிற்கும் மணிக்கூட்டுக் கோபுரம். சென்னையில் தனித்து நிற்கும் நான்கு மணிக்கூண்டுகளில் இதுவும் ஒன்று. இராயப்பேட்டை, டோவ்டன், புளியந்தோப்பு ஆகும்.  
தமிழ்நாட்டின் சென்னையில் உள்ள ஜார்ஜ் டவுனில் வணிக முக்கியத்துவம் கொண்ட முதன்மையான வீதிகளில் ஒன்றான தங்கசாலையில் இந்த மணிக்கூண்டு அமைந்துள்ளது. தங்கசாலைத் தெரு சென்னையின் பழைமையான வீதிகளில் ஒன்றாகவும் நகரத்தில் உள்ள மிக நீளமான தெருவாகவும் கருதப்படுகிறது. வடக்குத் தெற்காக உள்ள இந்தச் சாலையானது, தெற்கில் பூங்கா நகரில், பூந்தமல்லி நெடுஞ்சாலையையும் வடக்கில் வண்ணாரப்பேட்டையின், வடக்கு வால் சாலை - பழைய சிறைச்சாலை சந்திப்பு ஆகியவற்றை இணைக்கிறது. இச்சாலை வ உ சி சாலையை ஒட்டி நகரின் வேறொரு பழமையான வழித்தடமாகவும் பரபரப்பான தெருக்களில் ஒன்றாகவும் உள்ளது.
# தங்கசாலை மணிக்கூட்டுக் கோபுரம்

## வரலாறு

சென்னையின் முதல் தனித்த மணிக்கூண்டு கோபுரம் 1900களில் புரசைவாக்கம் பகுதியில் உள்ள டோவ்டன் சந்திப்பில் கட்டப்பட்டது. இந்தக் கோபுரம் கட்டப்படுவதற்கு முன்பு, 19ஆம் நூற்றாண்டின் இறுதி வரை, புனித ஜார்ஜ் கோட்டையின் அதிகாரிகள் ஒவ்வொருநாளும் இரவு எட்டு மணிக்கு பீரங்கி குண்டுகள் முழங்குவர். இந்த நடைமுறை டோவ்டன் மனிக்கூண்டு கட்டப்பட்டபின் நிறுத்தப்பட்டது. தொடர்ந்து அடுத்த மணிக்கூண்டு ஜார்ஜ் டவுனின் தங்கசாலையில் (தற்போதைய வள்ளலார் நகர்) கட்டப்பட்டது.  
இந்த கடிகாரத்தை துவக்கத்தில் *சவுத் இந்தியா வாட்ச்சு கம்பனி* என அறியப்பட்ட *கனி & சன்சு* உருவாக்கினார்கள். கனி & சன்சு நிறுவனத்தை 1909இல் இரானிய ஹாஜி மிர்சா கனி நமாசி துவக்கினார். இந்த நிறுவனமே பின்னாளில் இராயப்பேட்டை, சூளை, திருவொற்றியூர் இடங்களில் உள்ள மற்ற தனித்த மணிக்கூண்டுகளுக்கு கடிகாரம் உருவாக்கியது.
# தங்கசாலை மணிக்கூட்டுக் கோபுரம்

## அமைவிடம்

இந்த மணிக்கூண்டு பேசின் பிரிட்ஜ் சாலை, வடக்குச் சுவர் சாலை, தங்க சாலை, பழைய சிறைச்சாலை தெருக்கிளின் சந்திப்பில், *தங்கசாலை சந்திப்பு*, உள்ளது.
# தங்கசாலை மணிக்கூட்டுக் கோபுரம்

## மணிக்கூட்டுக் கோபுரம்

இந்த மணிக்கூட்டுக் கோபுரம் நகரின் எழில்படுக் கலை கட்டிட வடிவமைப்பிற்கு சான்றாக விளங்குகின்றது. நேரோடியான வடிவமைப்பு, மெல்லிய கோடுகள், கூடிய சீமைக்காரை பைஞ்சுதைப் பயன்பாடு, வண்ணப் பூச்சு, மிகக்குறைவான பூ வேலைப்பாடுகள் இதன் சிறப்புக் கூறுகளாம். இந்த மணிக்கூண்டின் வடிவமைப்பு தொழிற்புரட்சி, பிரெஞ்சுப் புரட்சிகளின் தாக்கத்தைக் கொண்டிருக்கிறது; 1900களில் கட்டப்பட்ட பல நகரத் திரையரங்குகளிலும் பிற மணிக்கூண்டுகளிலும் இந்த தாக்கத்தை காணலாம். 2013இல், இந்த சந்திப்பில் தங்கச்சாலை மேம்பாலம் கட்டப்பட்ட பின்னர் மாநகராட்சி இந்த மணிக்கூண்டை புதுப்பிக்க முடிவு செய்தது. சனவரி 2014இல் பெருநகர சென்னை மாநகராட்சி பி.ஓர் & சன்சுடன் இணைந்து கூட்டாக இந்த புதுப்பித்தலை மேற்கொண்டனர். செப்பனிடப்பட்டு சனவரி 17, 2014 அன்று சோதனை முறையில் இயக்கப்பட்டது.
# கோய்சான் மொழிகள்

**கோய்சான் மொழிகள்** (Khoisan languages) என்பவை முன்னர் யோசேப் கிரீன்பர்க்கினால் ஒன்றாக வகைப்படுத்தப்பட்ட ஆப்பிரிக்க மொழிகளின் தொகுதி ஆகும்.  
பெரும்பாலான மொழிகள் அருகும் நிலையில் (endangered) உள்ளவை. பல அழியும் நிலையில் உள்ளன அல்லது ஏற்கெனவே அழிந்துவிட்டன. பெரும்பாலான மொழிகளுக்கு எழுத்தாவணங்கள் கிடையா. பரவலாகக் காணப்படும் ஒரே மொழி நமீபியாவில் உள்ள கோய்கோய் (அல்லது நாமா) மொழியாகும். ஏறத்தாழக் கால் மில்லியன் மக்கள் இந்த மொழியைப் பேசுகின்றனர். 40 - 80,000 மக்களைக் கொண்ட, தான்சானியாவில் உள்ள சாந்தாவே மொழி எண்ணிக்கையில் இரண்டாவது பெரிய மொழி. இம்மொழி பேசுவோரில் சிலர் ஒரு மொழி மட்டுமே தெரிந்தவர்கள். வடக்கு கலகாரியில் உள்ள 16,000 அளவிலான மக்கள் குங் மொழியைப் பேசுகின்றனர். நரோ மொழியைப் பேசும் 20,000 பேர் மத்தியில் மொழிப் பயன்பாடு வலுவாகவே உள்ளது. இவர்களில் அரைப் பங்கினர் இம்மொழியை இரண்டாம் மொழியாகவே பேசுகின்றனர்.  
முதல் ஒலியாகக் "கிளிக்" மெய்களின் பயன்படுத்துவதனால் கோசிய மொழிகள் பெரிதும் அறியப்பட்டவையாக உள்ளன. இவை பொதுவாக **ǃ**, **ǂ** ஆகியவற்றால் குறித்துக் காட்டப்படுகின்றன. நாக்கை இரண்டு விதங்களாக அசைத்து கிளிக் ஒலிகளை எழுப்பக்கூடியதாக இருப்பதால் கிளிக்குகள் பல்வேறு மெய்யொலிகளைக் கொடுக்கக்கூடியவையாக உள்ளன. இதன் விளைவாக கோய்சான் மொழிகளே உலகில் அதிக எண்ணிக்கையான மெய்யொலிகளைக் கொண்டவையாக உள்ளன. சுஓவான் மொழியில் (Juǀʼhoan) 48 கிளிக் மெய்யொலிகளும் ஏறத்தாழ அதே எண்ணிக்கையான கிளிக் அல்லாத மெய்யொலிகளும் உள்ளன. ǃXóõ, ǂHõã ஆகிய மொழிகள் கூடுதல் சிக்கல் தன்மை கொண்டவை.  
இலக்கண அடிப்படையில் தெற்கு கோய்சான் மொழிகள், பல உட்பிணைப்பு உருபன்களைக் கொண்ட பிரிநிலை மொழிகள். ஆனால், இவை தான்சானியாவில் உள்ள கிளிக் மொழிகளில் உள்ள அளவுக்கு இல்லை.